Infoboks Portland Timbers - Seattle Sounders FC Major League Soccer samlet tabel (24/09) YouBet 2,60 3,85 2,40 Oddset 2,65 3,80 2,30 bet365 2,75 3,60 2,37

Det tidligere AGF-talent Valdemar Høgh og den amerikanske kantspiller Seyi Adekoya træner i denne uge med i Hobro IK.

Hobro IK spiller tirsdag reserveholdskamp mod Randers FC, og nordjyderne har et par spændende navne med på holdkortet.

Klubben skriver på sin hjemmeside, at man har besøg af den amerikanske kantspiller Seyi Adekoya og forsvarsspilleren Valdemar Høgh.

- Valdemar er kommet på tale igennem en af vores tidligere spillere, Babajide Ogunbiyi. Vi har lavet en aftale om, at Valdemar viser sig lidt frem i løbet af den her uge, og det ser vi frem til, siger sportschef Jens Hammer Sørensen til bold.dk.

- Seyi har vi fået kontakt til igennem en god ven af huset, og aftalen er den samme for ham. Han spiller kamp i dag, og så kigger vi på ham. Vi har ikke det store kendskab til dem, men nu må vi se, hvad de kan.

Seyi Adekoya har senest været i MLS-klubben Seattle Sounders, hvor han dog ikke har spillet i denne sæson. Han har tre MLS-kampe på cv'et.

Valdemar Høgh har i sine ungdomsår tørnet ud for AGF, og da han blev seniorspiller, rykkede han til Brabrand.

Siden 2014 har forsvarsspilleren gået på Santa Clara University i USA, hvor han ifølge Hobro har været anfører for skolens hold. Høgh har to U18-landskampe på cv'et.